**Raport Monitorimi i realizimit të zbatimit të Planit të Integritetit 2024**

**Bashkia Librazhd**

Tabela e përmbajtjes

[I.Hyrje](#_Toc171395532) 3

[II.Metodologjia e vlerësimit](#_Toc171395533) 4

[III.Monitorimi i zbatueshmërisë të planit të integriteit](#_Toc171395534) 4

IV. [Konkluzione dhe Rekomandime 1](#_Toc171395537)4

V. Hapa të tjerë……………………………………………………………………………...14

Lista e Figurave

[Figura 1: Shkalla e realizimit te plotë të masave/aktiviteteteve janar dhjetor 2024………………5](#_Toc171395630) ………………………

Figura 2; Grafiku i zbatimit të masave janar- dhjetor 20242024………………………………….6

Figura 3: Objektivi I **“**Përmirësimi i kuadrit rregullator dhe institucional me qëllim forcimin e etikës dhe integritetit në institucionit”, grafiku i realizimit të masave/aktiviteteve janar-dhjetor 2024..................................................................................................................................................8

Figura 4: Objektivi II **“**Përmirësimi i sistemit të menaxhimit të burimeve njerëzore dhe zhvillimi profesional i punonjësve të bashkisë”, grafiku i realizimit të masave/aktiviteteve janar-dhjetor 2024………………………………………………………………………………………………10

Figura 5: Objektivi III **“**Përmirësim i transparencës dhe llogaridhënies së bashkisë”, grafiku i realizimit të masave/aktiviteteve janar-dhjetor 2024…………………………………………….12

**I. Hyrje**

Integriteti institucional dhe lufta kundër korrupsionit konsiderohen si një nga prioritetet kryesore të Qeverisë Shqiptare. Në kontekstin e sektorit publik, integriteti nënkupton përmbushjen e detyrimeve për transparencë, llogaridhënie, etikë, ndershmëri, efektivitet dhe eficencë në kryerjen e detyrave dhe ushtrimin e funksioneve rregullatore dhe administrative.

Në nivelin e qeverisjes vendore, zbatimi dhe monitorimi i politikave kundër korrupsionit është konkretizuar përmes koordinimit dhe zbatimit të nismave antikorrupsion të parashikuara në Strategjinë Ndërsektoriale Kundër Korrupsionit (SNKK) 2015-2023, e cila vijon me Strategjinë e re 2024-2030 dhe Planin e Veprimit 2024-2026, të miratuara me Vendimin nr.859, datë 26.12.2024.

Menaxhimi i riskut të integritetit në njësitë e vetëqeverisjes vendore (NJVV) përfaqëson një proces të rëndësishëm, i cili mbështetet në a Qëllimin e parë të Politikës: Parandalimi i korrupsionit, dhe konkretizohet në Objektivin Specifik 1.4: Forcimi i mekanizmave të parandalimit të korrupsionit në njësitë e vetëqeverisjes vendore. Ky process kontribuon gjithashtu në realizimin e Qëllimit Politik 5 të Strategjisë Ndërsektoriale për Decentralizimin dhe Qeverisjen Vendore 2023-2023 (SNDQV): “Forcimi i demokracisë vendore dhe përparimi i agjendës së integrimit evropian në nivel vendor, Objektivi Specifik 5.2: “Nxitja e politikave kundër korrupsionit në nivel vendor dhe konsolidimi i mëtejshëm i arritjeve mbi integritetin”, miratuar me VKM nr.252, datë 21.04.2023.

Ky proces është gjithashtu në përputhje me rekomandimet e Komisionit Evropian (2018) për Shqipërinë në kuadër të procesit të integrimit në Bashkimin Evropian, ku ndër rekomandimet e dhëna theksohet zbatimi i dokumentit të Strategjisë Kundër Korrupsionit, duke iu referuar konkretisht mungesës së një sistemi funksional për menaxhimin e integritetit në institucionet publike të vendit.

Procesi i menaxhimit të riskut të integritetit në nivel vendor zbatohet përmes një qasjeje gjithëpërfshirëse, që përfshin të gjitha strukturat e brendshme të bashkisë. Hapi i parë i këtij procesi është hartimi i Planit të Integritetit për njësinë vendore, detajuar edhe me një Plan Veprimi trevjeçar. Monitorimi dhe raportimi i këtij plani përbëjnë etapën tjetër të menaxhimit të riskut në bashki. Monitorimi zhvillohet periodikisht (çdo vit) dhe përfshin kryerjen e aktiviteteve nga punonjësit dhe drejtuesit e bashkisë për zbatimin e masave të miratuara për trajtimin e risqeve, në përputhje me përgjegjësitë që ata mbajnë.

Agjencia për Mbështetjen e Vetëqeverisjes Vendore (AMVV), në kuadër të funksioneve të saj për realizimin e objektivave të Qeverisë Shqiptare për garantimin e qeverisjes së mirë, ka vijuar procesin e monitorimit të zbatimit të Planeve të Integritetit në nivel bashkie për vitin 2024.

**II. Metodologjia e vlerësimit.**

Ky raport është hartuar sipas metodologjisë së miratuar me **Urdhrin nr.553, datë 30.09.2021**, *“Për miratimin e metodologjisë së monitorimit të Planit të Integritetit për institucionet e qeverisjes qendrore”*. Vlerësimi është realizuar nëpërmjet analizës së të dhënave dhe matjes së progresit në zbatimin e masave të përfshira në Planin e Veprimit për këtë periudhë raportimi.

**III. Raporti i Monitorimit të PI për bashkinë Librazhd Viti 2024.**

Raporti i Monitorimit të zbatimit të Planit të Integritetit të Bashkisë Librazhd për vitin 2024 përbën dokumentin e parë të hartuar në përputhje me Metodologjinë e Monitorimit të Planit të Integritetit për institucionet e qeverisjes qendrore, të miratuar me Urdhrin e Ministrit të Drejtësisë nr.553, datë 30.09.2021.

Në Planin e Integritetit të bashkisë janë përcaktuar gjithsej tre objektiva, për të cilat janë parashikuar fushat me risk, si dhe janë planifikuar masat dhe aktivitetet për realizimin e tyre, si vijon:

* **Objektivi I** *“*Përmirësimi i kuadrit rregullator dhe institucional me qëllim forcimin e etikës dhe integritetit në institucionit*”*
* **Objektivi II “**Përmirësimi i sistemit të menaxhimit të burimeve njerëzore dhe zhvillimi profesional i punonjësve të bashkisë*”*
* **Objektivi III** *“*Përmirësim i transparencës dhe llogaridhënies së bashkisë*”*

Plani i Integritetit është konceptuar për t’u zbatuar përgjatë një periudhe trevjeçare, konkretisht 2024-2026.

Për Bashkinë Librazhd, Plani i Integritetit për periudhën janar-dhjetor 2024, referuar Planit të Veprimit, përmban masa dhe aktivitete të planifikuara në mbështetje të realizimit të objektivave të planifikuara.

**Situata e monitorimit të Planit të Integritetit të Bashkisë Librazhd për periudhën janar – dhjetor 2024,** **rezulton si më poshtë**:

Nga procesi i monitorimit rezulton se, në totalin prej 69 masash (aktivitetesh) të parashikuara për zbatim për vitin 2024:

* 40 masa/aktivitete janë realizuar plotësisht, që përfaqëson 58 % të totalit
* 19 masa/aktivitete janë në process realizimi, ose 27 %
* 10 masa/aktivitete mbeten të parealizuara, ose 14 %

Rezultatet janë paraqitur në tabelën dhe grafikun vijues.

Figura 1 : Shkalla e realizimit të plotë të masave/aktiviteteteve janar-dhjetor 2024.

|  |  |  |
| --- | --- | --- |
| Bashkia Librazhd | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara për vitin 2024 | Masa dhe aktivitete plotësisht të realizuara | Masa dhe aktivitete në proces | Masa dhe aktivitete të parealizuara |
| Realizimi ne total i objektivave të PI | 69 | 40 | 19 | 10 |

Figura 2: Grafiku i zbatimit të masave/aktiviteteve janar-dhjetor 2024.

Sa më sipër, gjatë vitit 2024, Bashkia Librazhd ka ndërmarrë një sërë hapash të rëndësishëm në drejtim të forcimit të qeverisjes së mirë dhe integritetit institucional. Në këtë kuadër, janë hartuar dhe miratuar disa dokumente strategjike që adresojnë forcimin e etikës dhe integritetit, përmirësimin e funksionimit të strukturave vendore antikorrupsion, konsolidimin e kuadrit të brendshëm institucional, zhvillimin dhe fuqizimin e kapaciteteve të burimeve njerëzore, rritjen e rezistencës institucionale ndaj risqeve të integritetit, si dhe përmirësimin e transparencës dhe të besueshmërisë publike.

**Qasja Vlerësuese**

Raporti i monitorimit të zbatimit të Planit të Integritetit të bashkisë përmban një analizë të përgjithshme mbi zbatueshmërinë dhe progresin e arritur gjatë vitit 2024, në lidhje me aktivitetet dhe masat për menaxhimin e riskut në fusha të veçanta të përgjegjësisë. Raporti vlerëson gjithashtu përputhshmërinë me kuadrin rregullator dhe ndikimin e masave të ndërmarra në përmirësimin e performancës institucionale dhe forcimin e kapaciteteve për të parandaluar dhe për të rezistuar ndaj shkeljeve të integritetit.

**Metodologjia e vlerësimit.**

Ky raport është hartuar në bazë të kontributit të dhënë nga drejtoritë dhe strukturat teknike të bashkisë, bazuar në aktivitetet dhe masat e parashikuara për zbatim për vitin 2024, sipas Planit të Veprimit të Planit të Integritetit.

**Mbledhja dhe analiza e të dhënave.**

Të dhënat për hartimin e këtij raporti janë mbledhur nga Koordinatori i Integritetit të bashkisë, në përmbushje të rolit të tij si strukturë e posaçme përgjegjëse për mbledhjen dhe analizën e informacionit mbi ecurinë e raportit të monitorimit.

**Gjetjet e Raportit**

**Objektivi I “**Përmirësimi i kuadrit rregullator dhe institucional me qëllim forcimin e etikës dhe integritetit në institucionit”;

Ky objektiv synon të forcojë strukturat dhe mekanizmat që funksionojnë në nivelin e vetëqeverisjes vendore, të cilat kontribuojnë në rritjen e integritetit institucional dhe veprojnë si instrumente antikorrupsion. Këto struktura dhe mekanizma ngrihen dhe funksionojnë në përputhje me kornizën ligjore për vetëqeverisjen vendore, të drejtën e informimit, konsultimin publik, menaxhimin dhe kontrollin financiar, sinjalizimin dhe mbrojtjen e sinjalizuesit, parandalimin e konfliktit të interesit, etj.

Gjatë periudhës raportues, në kuadër të këtij objektivi, për vitin 2024 janë planifikuar për t’u realizuar gjithsej 24 masa/aktivitete, nga të cilat:

* 10 masa/aktivitete janë realizuar plotësisht, që përfaqëson 42 % të totalit
* 7 masa/aktivitete janë në process realizimi, ose 29 %
* 7 masa/aktivitete mbeten të parealizuara, ose 29 %

Rezultatet janë paraqitur në tabelën dhe grafikun më poshtë:

|  |  |  |
| --- | --- | --- |
| ObjektiviI | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara për vitin 2024 | Masa dhe aktivitete plotësisht të realizuara | Masa dhe aktivitete pjesërisht të realizuara | Masa dhe aktivitete të parealizuara |
| Përmirësimi i kuadrit rregullator dhe institucional me qëllim forcimin e etikës dhe integritetit në institucionit | 24 | 10 | 7 | 7 |

Figura 3: **Objektivi I “**Përmirësimi i kuadrit rregullator dhe institucional me qëllim forcimin e etikës dhe integritetit në institucionit”, grafiku i realizimit të masave/aktiviteteve janar-dhjetor 2024.

Për periudhën e monitorimit janar- dhjetor 2024, ky objektiv është realizuar në masën **42%,** me zbatimin e masave /aktiviteteve si më poshtë:

* Rishikimi i Kodit të Etikës së Bashkisë Librazhd në përputhje me ndryshimet e kuadrit rregullator për etikën në Shqipëri dhe Manualin e Departamentit të Administratës Publike;
* Informimi i stafit të bashkisë mbi përmbajtjen e Kodit të Etikës;
* Hartimi dhe miratimi i Regjistrit të Riskut në përputhje me legjislacionin për Menaxhimin dhe Kontrollin Financiar;
* Hartimi dhe miratimi i Kodit të Etikës për Auditin e Brendshëm Librazhd sipas Kodit të Etikës në Sektorin Publik dhe Institutit Ndërkombëtar të Audituesve të Brendshëm ;
* Ngritja e njësisë përgjegjëse për sinjalizimin në përputhje me legjislacionin në fuqi;
* Hartimi dhe miratimi i Gjurmëve të Auditit për Menaxhimin dhe Kontrollin Financiar ;
* Miratimi i modelit të njësuar të dokumenteve administrative në përputhje me Rregulloren e njehsuar të Drejtorisë së Përgjithshme të Akreditimit (DPA);
* Vënia në dispozicion të punonjësve e urdhërit mbi modelin e dokumentacionit administrative, sipas përcaktimit në rregullore;

**Objektivi II “**Përmirësimi i sistemit të menaxhimit të burimeve njerëzore dhe zhvillimi profesional i punonjësve të bashkisë”

Ky objektiv synon harmonizimin e proceseve të menaxhimit të burimeve njerëzore në nivele të ndryshme të administratës. Masat e parashikuara synojnë të përmirësojnë zbatimin e standardeve më të mira në hartimin e përshkrimeve të punës që janë pjesë e shërbimit civil, si dhe shtrirjen e Sistemit Informatik të Menaxhimit të Burimeve Njerëzore (HRMIS) në nivel bashkie.

Gjatë periudhës raportuese, në kuadër të këtij objektivi, për vitin 2024 janë planifikuar për t’u realizuar gjithsej 31 masa/aktivitete, nga të cilat:

* 20 masa/aktivitete janë realizuar plotësisht, që përfaqëson 64 % të totalit
* 8 masa/aktivitete janë në process realizimi, ose 29 %
* 3 masa/aktivitete mbeten të parealizuara, ose 11 %

Rezultatet janë paraqitur në tabelën dhe grafikun më poshtë:

|  |  |  |
| --- | --- | --- |
| ObjektiviII | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara per vitin 2024 | Masa dhe aktivitete plotësisht të realizuara | Masa dhe aktivitete pjesërisht tërealizuara | Masa dhe aktivitete te parealizuara |
| Përmirësimi i sistemit të menaxhimit të burimeve njerëzore dhe zhvillimi profesional i punonjësve të bashkisë | 31 | 20 | 8 | 3 |

Figura 4: **Objektivi II “**Përmirësimi i sistemit të menaxhimit të burimeve njerëzore dhe zhvillimi profesional i punonjësve të bashkisë”, grafiku i realizimit të masave/aktiviteteve janar-dhjetor 2024.

Për periudhën e monitorimit janar- dhjetor 2024, ky objektiv është realizuar në masën **64%,** me zbatimin e masave /aktiviteteve si më poshtë:

* Rishikimi i strukturës së Bashkisë Librazhd në përputhje me skemën e administrimit të shërbimit civil;
* Trajnim i stafit në bashkëpunim me DAP/ASPA mbi sistemin HRMIS;
* Vlerësimi i rezultateve në punë si instrument që shërben për të marrë vendime objektive për periudhën e provës, ngritjen në detyrë, lirimin nga shërbimi civil, përparimin në nivelin e pagës, si dhe për përcaktimin e nevojave për trajnim dhe zhvillim profesional të nëpunësit civil;
* Analizë gjithëpërfshirëse e nevojës së stafit për trajnime sipas veprimtarisë së tyre dhe përshkrimeve të punës;
* Bashkëpunim me ASPA-n dhe institucionet përgjegjëse për realizimin e trajnimeve;
* Përcaktimi i një fondi të veçantë në buxhetin e bashkisë për trajnime specifike që nuk ofrohen falas nga institucionet publike;
* Vlerësim i nevojave për burime njerëzore shtesë në Sektorin e Menaxhimit të Aseteve;
* Krijimi në nivel drejtorie i njësisë së administrimit të pronave të bashkisë,plotësimi I saj me burime njerëzore ;
* Vlerësimi i nevojave për kapacitete teknike si inxhinierë, arkitektë dhe topografë në fushën e administrimit të pronave;
* Vlerësimi i Sektorëve të Menaxhimit të Aseteve dhe Sektorit të Shërbimeve të Strehimit, si pjesë përbërëse e Drejtorisë së Planifikimit dhe Zhvillimit të Territorit në përputhje me aktet ligjore dhe nëligjore;
* Vlerësimi i burimeve njerëzore ekzistuese në sektorin e Transportit, Tregut dhe Parkingjeve, si dhe nevojave për burime njerëzore shtesë për shërbimin e transportit;
* Zhvillimi i trajnimeve për stafin e Sektorit të Menaxhimit dhe Mbrojtjes së Tokave Bujqësore si dhe punonjësve në fusha të përafërta, për procesin e hartimit të specifikimeve teknike dhe procedurat e prokurimit public ;
* Përfshirja trajnimeve në planin vjetor për punonjësit e bashkisë;
* Vlerësimi i strukturës organizative dhe objektivave të Sektorit të Shërbimeve dhe Strehimit në raport me objektivat e Drejtorisë së Planifikimit dhe Zhvillimit të Territorit. Vlerësimi të përfshijë mundësinë e përfshirjes së këtij sektori në Drejtorinë e Shërbimeve Sociale;
* Vlerësimi ti paraqitet Kryetarit të Bashkisë;

**Objektivi III “**Përmirësim i transparencës dhe llogaridhënies së bashkisë*”*

Ky objektiv synon të forcojë transparencën dhe llogaridhënien e bashkisë nëpërmjet sigurimit të pjesëmarrjes së publikut në procesin e identifikimit të prioriteteve strategjike afatgjata të njësisë vendore. Njësia vendore (bashkia) angazhohet të forcojë mekanizmat e pjesëmarrjes për shoqërinë civile dhe grupe të veçanta të interesit, gjatë hartimit dhe konsultimit të dokumenteve të politikave të ndryshme vendore.

Gjatë periudhës raportues, në kuadër të këtij objektivi, për vitin 2024 janë planifikuar për t’u realizuar gjithsej 14 masa/aktivitete, nga të cilat:

* 11 masa/aktivitete janë realizuar plotësisht, që përfaqëson 78 % të totalit
* 3 masa/aktivitete janë në process realizimi, ose 22 %

Rezultatet janë paraqitur në tabelën dhe grafikun më poshtë:

|  |  |  |
| --- | --- | --- |
| ObjektiviIII | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara per vitin 2024 | Masa dhe aktivitete plotësisht të realizuara | Masa dhe aktivitete pjesërisht të realizuara | Masa dhe aktivitete pjesërisht të parealizuara |
| Përmirësim i transparencës dhe llogaridhënies së bashkisë | 14 | 11 | 3 | 0 |

Figura 5: **Objektivi III “**Përmirësim i transparencës dhe llogaridhënies së bashkisë”, grafiku i realizimit të masave/aktiviteteve janar-dhjetor 2024.

Për periudhën e monitorimit janar- dhjetor 2024 ky objektiv është realizuar në masën **78%,** me zbatimin e masave /aktiviteteve si më poshtë:

* Vlerësim i detyrave dhe ngarkesës së punonjësve të bashkisë, për caktimin e detyrës së Koordinatorit për të Drejtën e Informimit një nëpunësi që plotëson kriteret sipas udhëzimit të Komisionerit për të Drejtën për Informim;
* Trajnimi i koordinatorit nga ASPA dhe strukturat pranë Komisionerit për të Drejtën e Informimim;
* Plotësimi i Programit të Transparencës së bashkisë me informacionin e kërkuar sipas përcaktimeve ligjore;
* Zbatim i detyrimit ligjor për mbrojtjen e të dhënave personale, për të bërë transparente mekanizmat kontrollues dhe monitorues nëpërmjet publikimit të raporteve të kontrollit të brendshëm dhe të jashtëm tek seksioni i Programit të Transparencës;
* Publikimi i listës së dokumenteve me rëndësi historike kombëtare dhe të dokumenteve me afat ruajtje të përkohshme, sipas përcaktimeve ligjore;
* Përditësimi i regjistrit të kërkesave dhe përgjigjeve dhe publikimi sipas afatit kohor të përcaktuar në ligjin “Për të drejtën e informimit”;
* Publikimi i regjistrit të kërkesave dhe përgjigjeve duke mbrojtur konfidencialitetin e kërkuesve në përputhje me legjislacionin në fuqi;
* Caktimi me urdhër titullari i Koordinatorit për Njoftimin dhe Konsultimin Publik ;
* Publikimi i njoftimeve për konsultimin me grupet e interesit dhe qytetarët për përcaktimin/ ndryshimin e taksave dhe tarifave në faqen zyrtare të bashkisë në përputhje me Ligjin “Për financat e vetëqeverisjes vendore”
* Plotësimi i programit të transparencës me informacione për prokurimet publike referuar përcaktimeve ligjore për të drejtën e informimit;
* Shpalljet e vendeve të lira në shërbimin civil të publikohet në përputhje me aktete ligjore dhe nënligjore në faqen e bashkisë dhe stendat e informimit të publikut;
* Publikimi i Raportit Vjetor të Transparencës në procesin e vendimmarrjes në programin e transparencës;

**VI. Konkluzione dhe Rekomandime**

Në përmbyllje të këtij raporti monitorimi për periudhën raportuese *janar-dhjetor 2024*, bazuar në gjetjet që ky dokument ofron, të dhënat analitike të raportuara nga drejtoritë përkatëse dhe analizën e kryer, rezulton se:

Bashkia Librazhd ka vijuar me zbatimin e Planit të Integritetit, duke arritur një nivel mesatar realizimi prej 58 % të masave të planifikuara për vitin 2024 (në intervalin 40-60%). Gjatë kësaj periudhe janë arritu rezultate pozitive në:

* Ngritjen e kulturës së integritetit dhe llogaridhënies në bashki;
* Transparencë më e lartë në publikimin e informacioneve;
* Modernizimi i administratës përmes digjitalizimit të dokumentacionit;

Masat dhe aktivitetet e realizuara në kuadër të zbatimit të Planit të Integritetit kanë ndikuar ndjeshëm në rritjen e shkallës së transparencës së institucionit. Si rezultat, një sërë dokumentesh strategjike, aspekte të punës dhe të shërbimeve të ofruara, janë bërë të aksesueshme online në adresën zyrtare të bashkisë. Ky progres me realizimin e objketivit në një nivel 78% e ka renditur këtë indikator në vend të parë, duke e pozicionuar bashkinë në një nivel proaktiv të transparencës.

**V. Hapa të tjerë**

* Zgjerimi i trajnimeve dhe fushatave ndërgjegjësuese, me fokus në parandalimin e sjelljeve që cënojnë integritetin;
* Forcimi i zbatimit të masave për transparencë dhe përmirësimi i kuadrit rregullator, me synim rritjen e integritetit në menaxhimin financiar, menaxhimin e burimeve njerëzore dhe administrimin e aseteve;
* Rritja e pjesëmarrjes qytetare dhe nxitja e sinjalizimit, përmes krijimit të kanaleve efektive dhe anonime për denoncime;
* Të vijojë puna për hartimin dhe miratimin e strategjisë për administrimin e pronave të bashkisë;
* Forcimi i koordinimit dhe bashkëpunimit ndërmjet drejtorive, për një raportim më të rregullt mbi masat e Planit të Integritetit;
* Sigurimi i një raportimi periodik transparent, përmes publikimit të raporteve 6-mujore mbi zbatimin e Planit të Integritetit;